126 D: SCHAFARZIK FERENC 
utóbbi hat év magyar geológiai irodalmából. Ezt az elvitázhatatlan tényt 
mindenki egyértelműen így ítéli meg. Én azonban mindnyájunknak ezen 
véleményén kívül mégis abban a nézetben is vagyok, hogy ez a műved az 
egész eddigi tudományos működésed hosszú láncolatának pusztán csak 
egyik szeme, amelyhez a jövőben szükségképen még további gyöngyök is 
sorakozni fognak. 
Amikor Te Néked, mélyen tisztelt Barátom, közel 40 év előtt gróf 
SZÉCHENYI BÉLA tiszteleti tagunk expediciójával Közép-Ázsia távoli terü- 
leteit, azoknak magas hegyláncoktól körülövezett medencéit beutazhatni 
és tanulmányozni alkalmad volt, legott megvillant Te Benned az a gondolat, 
hogy azok a tájak édes Hazánk nagy sík Alföldjeinek sok tekintetben 
hasonló másai. E gondolat a Te elmédben csakhamar eszmévé változott, 
amelynek hatása alól többé már nem szabadulhattál, de szabadulni nem 
is akartál. Teljesen átengedve Magad az alig megfogant probléma bűbájos 
varázsának, szüntelenül szóval és tettel, minden egyes lépéseddel, ilyen 
magasabb szempontból tekintve a dolgot azon munkálkodtál, hogy kárpát- 
övezte Hazánk fiziográfiáját tisztázzad és modern alapra fektessed. 
Sok, igen sok részletmunkát végeztél, mire végre mély gondolataidat 
szép formába öntve mindnyájunkat a Balatonoddal megajándékoztál. 
Szerintem azonban a kBalatom csak címe ennek a művednek, csak 
mintegy fogantyuja egy sokkal nagyobb egységnek, nevezetesen majdnem 
az egész Dunántulnak. Igenis a Balaton szerénykedő címtáblája mögött a 
Dunántúlnak, vagyis a nagy pannoniai medence ama részének 
bonyodalmas geológiai ismertetése rejtőzik, mely a mélyebb fekvésű Nagy 
Alföld pleisztocén nívója fölé jobban kiemelkedve, úttörő, monografikus 
tárgyalásra legalkalmasabbnak látszott. 
Ezt ma mindenki így látja, a Balaton környéke geofizikai alkotását 
igen természetesnek, a reá vonatkozó leírásokat és logikus következtetéseket 
pedig szinte magától lepergőknek találja, — ennek a nagyszabású témának 
diszpozicióját előre megtervezni azonban, azt részletében kidolgozni és 
ezzel egy olyan monumentális példát fölállítani, mint amilyen a Balatonról 
szóló műved, az szerintem mélyen tisztelt Barátom olyan kiváló tudományos 
cselekedet, amire csak igazi mester képes. 
Fogadd végre ezekután, méltóságos Uram és mélyentisztelt Barátom 
a mh. Földtani Társulat elismerő köszönetét, valamint az ezt kifejező 
látható jelvényét : a Szabó Józseb érmet ! 
